เดี๋ยวฉันเอารูปให้คุณดู
รูปชีนาตอนเด็กๆ
เธอน่ารักใช่ไหมล่ะ น่ารักมากๆ
ฉันมีความสุขที่สุดในชีวิต
ตอนที่ลูกทั้งสามคนมาอยู่ด้วย
ฉันรักลูกทุกคนนะ
นี่ค่ะ รูปนี้แหละ…
นี่รูปมิคาอิลกับฉัน
ฉันจำไม่ได้ ว่าไปเที่ยววันหยุดกันที่ไหน
ความจริงคือ นั่นไม่ใช่รูปเที่ยววันหยุดครอบครัว
รูปนี้ถ่ายปี 2005
ตั้งแต่ที่เกิดมา
ผมเพิ่งเจออินดรานีเป็นครั้งแรก
อินดรานีเรียกเราไปเจอเธอ ที่โรงแรมห้าดาวในโกลกาตา
เธอบอกกับเราว่า
"แม่จะช่วยออกทุนการศึกษาต่อให้เอง"
และจะดูแลพ่อแม่เธอ ซึ่งเป็นตากับยายของผมด้วย
ภายใต้เงื่อนไขข้อเดียว
นั่นคือเราห้ามเรียกเธอว่าแม่
เราต้องเรียกเธอว่าพี่สาว เมื่ออยู่ต่อหน้าคนอื่นๆ
"ลูกอยากให้ช่วยเรื่องเงิน แม่จะช่วยเอง"
"แต่ลูกต้องเก็บเป็นความลับ"
เหตุผลหลักที่เธอบอกเราคือ
ชายที่เธอแต่งงานด้วยตอนนี้
ปีเตอร์ มูเกอร์เจีย เป็นคนที่มีชื่อเสียงโด่งดัง
เขาเป็นคนรวยและมีอิทธิพลมากๆ
และเธอไม่อยากให้เรื่องราวในอดีต
มาสร้างปัญหาให้
แล้วเธอก็บอกว่า "แม่มีลูกสาวอีกคน"
"ห้ามให้น้องรู้เรื่องนี้เช่นกัน"
เธอไม่อยากให้โลกรู้ว่า
เธอมีลูกอีกสองคน
ตอนเที่ยวบินขากลับ ชีนากับผมหัวใจสลาย
นั่นเป็นตอนที่ตากับยาย
อธิบายให้เราฟังว่า
"นี่เป็นโอกาสของหลาน
ที่จะเริ่มคิดถึงเรื่องตัวเอง"
เราตัดสินใจว่า เพื่อสิ่งที่ดีกว่า เราจะยอมรับข้อตกลง
การขึ้นเครื่องบินลำนั้น อาจเป็นความคิดที่ผิด
ไม่งั้นชีนาอาจจะยังอยู่กับผม
(อินดรานี มูเกอร์เจีย: ความจริงที่ฝังกลบ)
(บอมเบย์)
(มุมไบ)
(พฤษภาคม ปี 2012)
ฟังผมก่อน เรื่องเปลี่ยนตลอดเวลา
(เสียงราหุล มูเกอร์เจีย)
และมีบางอย่างที่น่าสงสัย
แต่ผมอยากถามอะไรพ่อหน่อย
ผมอยากให้พ่อพูดมาตามตรง
(เสียงปีเตอร์ มูเกอร์เจีย)
ถามมาสิ
เพราะถ้าผมมารู้ทีหลัง ว่าท้ายที่สุดแล้วพวกพ่อ
รู้เห็นกับเรื่องที่มันเกิดขึ้น
นั่นจะทำให้ผมเสียใจมาก พูดจริงนะ…
ลูกรัก พ่อให้สัญญา สาบานให้ตายเลยก็ได้
ฟังนะ สาบานให้พ่อตายเลย พ่อไม่ได้โกหกอะไรเลย
พ่อไม่ได้แต่งเรื่องสักนิด สิ่งที่พ่อเล่า
เป็นความจริงล้วนๆ
(ปี 2012)
(ปี 2016)
ผ่านมาเกือบหนึ่งปีแล้ว
นับตั้งแต่คดีฆาตกรรมชีนา โบรา ที่อื้อฉาวกลายเป็นข่าว
มีเรื่องหักมุมอีกหลายเรื่อง ที่กลายเป็นข่าว
แต่ไม่มีเรื่องไหนที่อื้อฉาว และน่าตกใจเท่าเรื่องนี้
ซีบีไอจับเจ้าพ่อสื่อ ปีเตอร์ มูเกอร์เจีย
ข้อหาสมรู้ร่วมคิดในการฆาตกรรม
ในขณะที่ตำรวจพูดถึง การสมคบคิดครั้งนี้
สิ่งที่สาธารณชนยังไม่รู้จนถึงตอนนี้
ทำไมซีบีไอ ถึงตั้งข้อหากับปีเตอร์ มูเกอร์เจีย…
(เทปหลุดของชีนา จะเอาผิดปีเตอร์ มูเกอร์เจียได้ไหม)
ทำไมตำรวจถึงจับกุมเขา
เทปเสียงลับเฉพาะจำนวน 20 ม้วน
บทสนทนาที่คุณได้ยินอย่างชัดเจนว่า
ปีเตอร์และอินดรานี ชี้นำราหุลผิดๆ ได้อย่างไร
ที่บ่งชี้ว่ามีการสมคบคิดกันปิดบัง
บทสนทนาดังกล่าวนี้ ราหุลเป็นผู้บันทึกเสียงไว้
ช่วงปี 2012 ในเวลานั้น ชีนา โบราหายสาบสูญไปแล้ว
ราหุลเป็นผู้ที่มอบ
หลักฐานที่ใช้มัดตัวพ่อของเขา ปีเตอร์ มูเกอร์เจียให้แก่ซีบีไอ
ซึ่งเชื่อได้ว่านำไปสู่ การจับกุมอดีตเจ้าพ่อสื่อคนนี้
คุณบอกซีบีไอว่าพ่อคุณรู้เรื่องเหรอ
คิดว่าพ่อคุณบริสุทธิ์หรือเปล่า
ผมบอกเหตุผลไม่ได้…
(ราหุล มูเกอร์เจีย ลูกชายปีเตอร์)
เพราะผมไม่อยากไปยุ่งกับคดี ซึ่งตำรวจกำลังสืบสวนกันอยู่
แต่ไม่จำเป็นต้องพูดอีกแล้ว พ่อผมบริสุทธิ์
ผมค่อนข้างมั่นใจ ผมแน่ใจครับ
ปีเตอร์เขียนจดหมายหาฉัน
ก่อนถึงวันเกิดฉันแค่วันเดียว
เขาเขียนมาว่า "ผมภาวนาเผื่อคุณ
ขอให้คุณพิสูจน์ความบริสุทธิ์ได้"
และทำนองว่า "ผมเป็นโรมิโอของคุณ" และ "เหมือนโรมิโอกับจูเลียต"
เราจะได้เจอกัน และเรื่องทั้งหมดนี้จะจบลง"
และวันต่อมา 5 มกราคม ปี 2016 เขายื่นขอประกันตัว
บอกว่าอินดรานีเป็นคนทำหมดทุกอย่าง และผมไม่รู้ไม่เห็นด้วย
(ปีเตอร์กล่าวโทษอินดรานี)
ตอนนี้ปีเตอร์พูดว่า ภรรยาเขา อินดรานี เป็นคนคิดแผนการ
และก่อเหตุฆาตกรรม
เขานิยามว่าภรรยาเป็น "ผู้หญิงที่มักใหญ่ใฝ่สูง"
คนที่ยินดีบูชายัญลูกๆ ของเธอ เพื่อให้บรรลุเป้าหมายที่วางไว้
ฉันคิดว่าไม่มีแม้แต่ครั้งเดียว
ที่ปีเตอร์มาถามฉันว่า "ชีนาอยู่ที่ไหน"
ไม่เคยเลย
(ปี 2006)
ในปี 2006 ชีนามาที่บอมเบย์
เธอมาเรียนต่อ ที่มหาวิทยาลัยเซนต์ซาเวียร์
ฉันออกทุนการศึกษาทั้งหมดให้เธอ
ฉันรู้สึกว่าเธอเหมือนฉันมาก
เธอหน้าตาคล้ายฉัน
แม้แต่มุมมองจากเรื่องบุคลิกภาพ เธอเข้มแข็ง เธอเข้มแข็งมากๆ
เธอเป็นคนทะเยอทะยานสูงเหมือนฉันด้วย ทะเยอทะยานสุดขีด
นั่นคืออีกเหตุผลหนึ่ง ที่ฉันให้เธอไปบอมเบย์
ฉันคิดว่าที่นั่นจะมอบ เวทีที่ดีกว่าให้เธอได้
ถ้าเธออยู่ในเมืองที่ใหญ่กว่า และได้เจอผู้คนมากกว่า
และเธอมีศักยภาพ เพราะเธอเป็นคนฉลาด
ทุกอย่างเรียบร้อยดี เราอยู่กันอย่าง ครอบครัวที่มีความสุขจริงๆ
เธอนอนในห้องนอนแขก ที่บ้านในมาร์โลว์
นั่นคือตอนที่เราเพาะบ่ม สายสัมพันธ์ที่งดงาม
(วิดฮี มูเกอร์เจีย ลูกสาวของอินดรานี)
ฉันกับเธอสนิทกันมากเลย เราทำทุกอย่างด้วยกัน
น่าตลกที่เราเหมือนพี่น้องกันมากกว่า มันน่ารักมากเลย
รูปตอนที่ชีนาและมิคาอิลอยู่เยอรมนี
เห็นไหมคะ
ความทรงจำที่ดี
และก็มี…
มิคาอิลและชีนา น่าจะเป็นที่ดิสนีย์เวิลด์
คุณไปเที่ยวกับพวกเขาด้วยไหม
ทริปพวกนี้เหรอ เปล่า
ตอนที่พวกเขาไปเที่ยวกัน ฉันมีงานรัดตัว
ฉันกำลังสร้างช่องทางสื่อ และเครือข่ายของช่องทางสื่อ
เธอเปลี่ยนไปมาก หลังจากที่แต่งงานกับปีเตอร์
การเปลี่ยนแปลงครั้งใหญ่ เธอมีงาน มีเงิน มีอำนาจ
(อภิจิตร เซน อดีตเพื่อนของอินดรานี มูเกอร์เจีย)
ปีเตอร์กับฉัน เราเหมือนกันมาก เราเป็นคนประเภทเดียวกัน
ทะเยอทะยาน
มีแรงผลักดัน มีความมุ่งมั่นแรงกล้า
ปีเตอร์คือ รูเพิร์ต เมอร์ด็อกของอินเดีย
เขาเป็นหัวหน้าของช่องสื่อ ที่ประสบความสำเร็จอย่างมาก
เขาเป็นหน้าตาของสตาร์ทีวี
ประมาณปี 2005 หรือปี 2006
ตอนที่ปีเตอร์รู้สึกถอดใจ กับช่องสตาร์แล้ว
ปีเตอร์กับอินดรานี ตัดสินใจก่อตั้งไอเอ็นเอ็กซ์มีเดีย
(กาวีรี บามไซ นักข่าวและคอลัมนิสต์)
ฉันทุ่มเททั้งกายและใจ ในการก่อตั้งไอเอ็นเอ็กซ์มีเดีย
ตอนผมไปร่วมงาน โครงการนี้เป็นที่ฮือฮามาก
(ราเจช ซุนดาราม อดีตหน. ข่าวในประเทศ นิวส์เอ็กซ์)
ช่องนี้คือบางอย่างที่ยิ่งใหญ่ ลิขิตมาให้เป็นสิ่งที่ยิ่งใหญ่
(ไอเอ็นเอ็กซ์เจรจา เพิ่มทุนเป็น 150 ล้านดอลลาร์)
ผู้คนร่ำลือกันว่าช่องนี้อาจเป็น ซีเอ็นเอ็นหรือบีบีซีเจ้าใหม่
ที่มาจากอินเดีย
(อินดรานี มูเกอร์เจีย: เราเป็นผู้เล่นขาโจ๋)
ในขณะที่ทุกคนอยากได้ ความเชี่ยวชาญของปีเตอร์และทีมหลัก
ฉันคิดว่าพวกเขา อยากได้คนหน้าใหม่เช่นกัน
("เธอเป็นคนคุมทาส และผมเป็นทาส")
ฉันคือหน้าตาของไอเอ็นเอ็กซ์
(งานวันเอดส์โลก มุมไบ ธันวาคม ปี 2007)
คุณอินดรานี มูเกอร์เจีย ซีอีโอของไอเอ็นเอ็กซ์มีเดีย
คุณอินดรานี
ช่วยพูดอะไรหน่อยครับ
สวัสดีค่ะทุกท่าน
ในนามของไอเอ็นเอ็กซ์ ฉันยินดีต้อนรับทุกท่านในวันนี้
ทั้งปีเตอร์กับผม เราต่างก็แข่งขันกันอย่างดุเดือด
(กุนาล ดาสกุปตา อดีตซีอีโอ โซนีอินเดีย)
เขาตีกอล์ฟ ผมก็ตีเหมือนกัน เรากลายเป็นเพื่อนกัน
ผมประหลาดใจที่ปีเตอร์แต่งตั้งภรรยา
ให้เป็นซีอีโอของบริษัท
ผมไม่เคยคิดว่า เธอจะคุมธุรกิจประเภทนี้ได้
นี่เป็นสัญญาณเตือนครั้งใหญ่
คุณมีผู้หญิง ที่ไม่ได้มีเทือกเถาเหล่ากอ
คนที่ไม่ได้มาจากนามสกุลดัง
และฉันคิดว่า มันเป็นหนึ่งในเหตุผลว่าทำไม
แม้ว่าเธอจะเป็นส่วนหนึ่ง ของสามีที่มีอิทธิพลมากก็ตาม
ผู้คนกลับมองเธอในฐานะคนนอกอยู่เสมอ
พวกมูเกอร์เจียฉลาดมากๆ พวกเขามีฝ่ายประชาสัมพันธ์ทำหน้าที่
ส่งเสริมอินดรานี ให้เป็นสุดยอดของคนวงการสื่อ
(เวียร์ ซังห์วี อดีตบ. ก. นิวส์เอ็กซ์)
เธอเป็นคนที่ใส่ใจเป็นอย่างมาก กับภาพลักษณ์
ส่วนสื่อเองก็ยกย่องเธอ ในฐานะผู้นำองค์กร
นั่นเป็นตอนที่วอลล์สตรีทเจอร์นัล เริ่มเขียนเรื่องเธอ
(50 ผู้หญิงที่น่าจับตามองปี 2008)
มีการออกข่าวว่าเธอเป็นหนึ่งใน 50 หญิงที่ทรงอิทธิพลที่สุดในโลก
เธอส่งบทความมาให้ผมดู
และบอกผมว่า "มีชื่อมาร์กาเร็ต แธตเชอร์ด้วยนะ"
"มีชื่อฉันในนั้นด้วย" ประมาณนั้น
พวกเขาประสบความสำเร็จอย่างสูง
แม่มอบทุกอย่างตามที่ฉันร้องขอ
แต่กับชีนาและมิคาอิล…
เธอเป็นแม่อีกแบบสำหรับพวกเขา
(อินดรานี มูเกอร์เจียร่วมงานกาลา)
ในตอนแรก อินดรานีจัดสรรเงินให้ ตามที่เราต้องการ
แต่ชีนาค่อยๆ รู้สึกว่า
แม่ดูแลเธอต่างไปจากวิดฮี
พวกเธอเป็นลูกสาวทั้งคู่
พวกเธออยู่ที่มาร์โลว์ด้วยกัน
นี่เป็นเรื่องที่ชีนาทำใจลำบาก
เพราะเธอเรียกอินดรานีว่า "แม่" ต่อหน้าคนอื่นไม่ได้
จากก้นบึ้งของหัวใจ เธออยากเรียกอินดรานีว่า "แม่"
ตั้งแต่เราเป็นเด็ก…
เรารอคอยความรู้สึกนั้นอยู่
เมื่อเราเจอความรู้สึกนั้น
ความรู้สึกนั้นกลับมีไว้เพื่อคนอื่น
เราไม่ได้เลือกให้ชีวิตเป็นแบบนี้
เราไม่ได้เลือก เรื่องทั้งหมดที่เกิดขึ้นกับเรา
ตอนที่ฉันรู้เรื่องว่าพ่อโดนจับ
ฉันอยู่ในลอนดอน
ฉันขังตัวเองอยู่ในห้อง
และฉันมีแจ็คแดเนียลขวดหนึ่ง
ฉันดื่มเหล้าเข้าไป และนอนสลบไปสามวัน
พูดตามตรง ตอนนั้นฉันเหงามาก
ฉันรู้สึกอ้างว้างมากเลย
ครอบครัวทางฝั่งพ่อระวังตัวกันมาก พวกเขาทำแบบว่า…
"วิดฮีจะทรยศพวกเราหรือเปล่า"
"เราต้องระวังวิดฮีให้ดี"
ฉันขาดแหล่งรายได้ ไม่มีเลย
สถานการณ์บีบบังคับฉัน
ฉันได้รับคำขาดที่ชัดเจนมาก
"ถ้าเธอเข้าข้างอินดรานี เสียใจด้วยนะ เราช่วยเธอไม่ได้"
ยิ่งฉันพูดถึง เรื่องน่ารังเกียจของแม่มากเท่าไหร่
ครอบครัวจะยอมรับฉันมากขึ้นเท่านั้น
ฉันจำได้ว่าน้าของฉัน แชนกอน
มีบทสนทนาแบบนี้กับฉัน เธอพูดประมาณว่า
"ฉันว่าเธอควรจะหยุดเรียก อินดรานีว่าแม่"
"ฉันว่าเธอควรเรียกด้วยชื่อตัว หรือเรียกว่าลูซี"
ลูซีคือลูซิเฟอร์
ฉันคงตบแชนกอน ดาส กุปตะ
ถ้าเธอเรียกฉันว่าลูซีต่อหน้าฉัน
ฉันจะฟาดเต็มแรงและ เลาะฟันเธอให้หมดปาก สาบานได้เลย
และฉันจะตบตอนนี้เลย ถ้าเธอกล้าเรียกฉันแบบนั้น
ฉันบอกตัวเองว่า "ห้ามคิดถึงแม่ เธอไม่ใช่แม่ฉัน"
ฉันเริ่มเรียกเธอว่าลูซี
การพิจารณาคดี เริ่มในเดือนกุมภาพันธ์ ปี 2017
สองปีหลังจากที่อินดรานีโดนจับ
ศาลจะเป็นผู้ตัดสิน ว่าอินดรานีมีความผิดหรือไม่
ผมเชื่อมั่นในฝ่ายตุลาการ ผมเชื่อมั่นในศาล
(ทนาย)
เรายังไม่รู้ว่า หลังจากการสืบสวนทั้งหมดนี้
แรงจูงใจคืออะไร
แรงจูงใจเป็นองค์ประกอบหลัก
ผู้พิพากษามักจะลำบากใจ…
(วายพี ซิงห์ อดีตตำรวจ)
ในการพิพากษาลงโทษคนที่ไม่มีแรงจูงใจ
ฉันติดตามคดีนี้ ตั้งแต่วันแรกที่มีการพิจารณาคดี
คดีมีองค์ประกอบไม่กี่เรื่อง
ที่เป็นจุดสำคัญที่น่าสงสัย ที่เราต่างมองหาในการไต่สวนคดี
(ไวฮายาซี ปานเด แดเนียล นักข่าวศาลอาวุโส)
เช่น ตอนมิคาอิลมาให้การในศาล
(23 กรกฎาคม ปี 2018)
ในตอนแรก ผมประหม่า
เพราะผมไม่คุ้นกับเรื่องพวกนี้เลย
(มิคาอิล โบรา ลูกชายอินดรานี มูเกอร์เจีย)
ห้องพิจารณาคดี ทนาย วิธีที่พวกเขาถาม
แต่ผมตั้งสติแล้วบอกตัวเองว่า
"แกต้องสู้เพื่อพี่สาว"
รายละเอียดที่อื้อฉาวและการเปิดเผย จากคำให้การของมิคาอิล โบรา
กล่าวว่าเขาโดนทรมาน เพื่อให้ประกาศว่าเขาจิตใจไม่ปกติ
เพื่อไม่ให้เผยความจริงเกี่ยวกับ ความสัมพันธ์กับอินดรานี
(อินดรานีอยากพิสูจน์ว่า จิตใจผมไม่ปกติ)
(ผมโดนทรมานที่โรงพยาบาลจิตเวช ตามคำสั่งของอินดรานี มิคาอิลกล่าว)
ในปี 2005 ตอนที่ผมอายุ 15
อินดรานีพาผมไปกินข้าวเที่ยง และเธอบอกผมว่า
"ลูกจะไปบังกาลอร์ในอีกสองชั่วโมง"
"กระเป๋าลูกอยู่ในรถ เราเตรียมเสื้อผ้าพร้อมแล้ว"
"ลูกจะเรียนม. ห้าและม. หก ในบังกาลอร์
และแม่ตัดสินใจแล้ว"
ผมไม่รู้ด้วยซ้ำว่า บังกาลอร์อยู่ตรงไหน
(บังกาลอร์)
ผมยังจำได้อย่างชัดเจน
(เบงกาลูรู)
ผมร้องไห้ เธอวางกระเป๋าผมลง เธอไม่บอกลาผมด้วยซ้ำ
รถเธอขับออกไป จากชั้นใต้ดินของหอพัก
พอผมไปถึงโรงเรียน ผมเคว้งคว้างมาก
ตอนนั้นผมไม่มีมือถือด้วย
ผมไม่ได้ติดต่อกับชีนาและตากับยาย
แม้ว่าผมจะอยู่ในบังกาลอร์ มาหนึ่งปีแล้วก็ตาม
ผมไม่ได้รับอนุญาตให้คุยกับใคร ยกเว้นอินดรานี
เธอบอกให้ผมมาที่บอมเบย์
วันนั้นผมได้รู้จักกับชายร่างผอม เขาสวมแว่นตาและไว้หนวด
ชื่อของเขาคือซานจีพ คานนา
ผมไม่รู้ว่า เขาเป็นสามีเก่าของอินดรานี
(ซานจีพ คานนา)
เธอว่า "เขาเป็นเพื่อนแม่"
"เขาจะพาลูกไปที่บาร์ ไปกับเขา"
เรื่องสุดท้ายที่ผมจำได้ คือผมดื่มเตกิลาหนึ่งช็อต
ภาพก็ตัดไปเลย
พอผมรู้สึกตัวในตอนเช้า…
มือผมถูกมัดติดกับเตียงทั้งสองข้าง
ขาผมถูกมัดอยู่
เจ้าหน้าที่เข้ามาสองสามคน
พวกเขาเริ่มทุบตีผม
ผ่านไปครึ่งชั่วโมง มีหมอเข้ามา
"เนื่องจากคุณติดยาเสพติด คุณจึงถูกส่งมารักษาตัวที่นี่
พี่สาวของคุณ อินดรานีเป็นคนส่งมา"
และผมอยู่ที่ศูนย์สุขภาพจิตมาสินา
(โรงพยาบาลมาสินา สุขภาพคุณ ภารกิจเรา)
ไม่รู้ว่าพวกเขาฉีดยาอะไรให้ผม
พวกเขารักษาผมด้วยการช็อตไฟฟ้า
ตอนนั้นผมสติแตกโดยสิ้นเชิง
หลังผ่านไปหนึ่งเดือน อินดรานีมาหาผม
อินดรานีถามผมว่า
"ลูกโอเคไหม" ผมว่า "ผมจะโอเคได้ไง"
"ผมทำอะไรผิด"
เธอเริ่มตะคอกใส่ผม
"เขาเสียสติไปแล้ว"
"เขาเริ่มก้าวร้าว" แบบนั้นแบบนี้
ไม่ทันจะขาดคำ พวกเขาลากผมออกไปจากตรงนั้น
ไม่ยอมให้ผมพูดด้วยซ้ำ
ระยะเวลาหนึ่งปีมันช่าง…
ความทรมานที่ผมเจอมา
ไม่ต่างอะไรจากความตายสำหรับผม
อย่างไรก็ตาม ผมรอดมาได้
แล้วผมก็คิดได้ว่า เรื่องทั้งหมดนี้อาจเกิดขึ้น
เพราะก่อนที่ผมจะถูกส่งตัวไปที่นั่น
ผมเปิดเผยให้บางคนรู้ว่า
เธอเป็นแม่ของผม
ในฐานะแม่ ฉันควรจะทำยังไง
ปล่อยให้เขาฆ่าตัวตาย ด้วยยาเสพติดประเภทต่างๆ เหรอ
ในฐานะแม่…
ฉันตัดสินใจถูกต้องแล้ว ที่พาเขาไปหาหมอ
(อินดรานีขอความช่วยเหลือจากทนาย)
(ให้มิคาอิลรักษาตัวในมาสินา เนื่องจากติดกัญชา)
ฉันไม่เข้าใจเลย คุณทำอะไรก็ผิด
ปกป้องลูกก็ผิด ไม่ปกป้องก็ผิด
พระเจ้าทรงโปรด
รูปตอนพวกเขาไปเล่นสกี
เล่นสกีวันหยุดในสวิตเซอร์แลนด์
ทั้งชีนาและมิคาอิล พวกเขาดูมีความสุข
รูปนี้ดูเหมือนชีวิตที่แสนเศร้า
ไม่มีเงินทอง ไม่มีความสะดวกสบายเหรอ
แบบนี้ไม่เรียกว่าสบายแล้ว ต้องเรียกว่าหรูหรามากกว่า
มีตรงไหนที่ดูเหมือนฉันมอบชีวิต
ที่ระทมทุกข์ให้มิคาอิล
รูปนี้มิคาอิลหัวเราะอย่างมีความสุข กับทั้งพี่สาวและน้องสาว
กับทั้งชีนาและวิดฮี
รูปนี้ชีนากับวิดฮีถ่ายด้วยกัน
เห็นไหม รูปนี้ถ่ายที่บ้าน ถ่ายที่มาร์โลว์
ความสัมพันธ์ของฉันกับชีนา
ในระหว่างปี 2002 ถึงปี 2008 ราบรื่นดี ก่อนราหุลเข้ามา
คุณดูได้จากรูปถ่ายพวกนี้
ทุกอย่างพังทลายลงเมื่อราหุลเข้ามา
ปีเตอร์พาราหุลมาที่อินเดีย
เพื่อลงหลักปักฐาน ใช้เวลากับเรา และไปหางานทำ
แม่ฉันกับราหุล พวกเขาเข้ากันไม่ได้ตั้งแต่วันแรก
เขาไม่พอใจที่พ่อแต่งงานกับแม่
แม้แต่ก่อนหน้าการแต่งงาน
ราหุลสร้างปัญหาใหญ่มาก
ทะเลาะกัน ด่าแม่ฉัน
ทำให้แม่ขายหน้าต่อหน้าคนอื่น
แม่ฉันเลยแบบว่า
"รู้อะไรไหม ช่างแม่งเหอะ ทำไมฉันต้องทนเรื่องพวกนี้ด้วย"
"ฉันจะไม่ทำดีกับนายแล้ว" ราหุลก็เหมือนกัน
ชีนากับราหุลเจอกัน ประมาณปี 2008 หรือปี 2009
ราหุลใช้เวลาอยู่บ้านเยอะมาก ตอนที่ชีนาอยู่ที่นั่นด้วย
สุดสัปดาห์วันหนึ่ง
ฉันจำได้ว่าตื่นมาตอนเช้ามืด และจำได้ว่า
ฉันเป็นเด็กที่ชอบเปิดประตูเข้าไปเลย
ฉันไม่รู้จักหัดเคาะประตูก่อน แค่เปิดประตูเข้าไป และ…
ฉันเห็นพวกเขาทั้งสองคน หลับบนเตียงเดียวกัน อิงแอบกัน
ฉันรู้สึกเหมือนโดนหักหลังนิดหน่อย ฉันโกรธนิดๆ
ฉันรู้สึกเหมือนมีการใช้กลอุบาย
(ชีนา โบรา ราหุล มูเกอร์เจีย)
พวกเขาสานสัมพันธ์กันอย่างรวดเร็ว
ฉันเชื่อว่าพวกเขารักกันหัวปักหัวปำ
นั่นเป็นเรื่องฉันปฏิเสธไม่ได้
แม่บ้านของเรา มายา ไปเล่าให้แม่ฟัง
แม่ไม่พอใจ
แบบนี้ไม่ถูกต้อง และฉันไม่เห็นด้วยกับความสัมพันธ์นี้
ฉันยังกังวลมากๆ ด้วย
เกี่ยวกับราหุล
ราหุลเกกมะเหรก เขาไม่ทำงาน เขาไม่ทำอะไรเลย
และราหุลมาล้างสมองชีนา ให้มาต่อต้านฉัน
พ่อกับฉัน เราแอบไปเจอราหุลกับชีนา
ราหุลทำท่ากระตุ้น ให้เธอพูดอะไรบางอย่าง
ทำนองว่า "คุณควรจะ…
คุณควรบอก คุณควรบอกวิดฮี บอกสิ บอกเธอไป"
เรานั่งกันอยู่ตรงนอกชาน และชีนาพูดประมาณว่า
"มีเรื่องบางอย่าง ที่ฉันต้องบอกทุกคน"
"ที่จริงแล้วอินดรานีเป็นแม่ฉัน"
และฉันแบบว่า "จริงเหรอ"
ฉันแบบ "เราเป็นพี่น้องกันเหรอ"
ปฏิกิริยาแรกของฉัน
ฉันว่า "'งั้นเราเป็นพี่น้องกัน" และเธอตอบว่า "ใช่"
เธอกุมมือฉันไว้ เธอพูดว่า "เราเป็นพี่น้องกัน"
ฉันมองหน้าพ่อ และว่า "แบบนี้บ้าไปแล้ว"
"เราควรเอาเรื่องนี้ไปคุยกับแม่"
และเมื่อเราไปคุยกับแม่ เราทั้งคู่เผชิญหน้ากับแม่เรื่องนี้
แต่แม่ตอบว่า "ไร้สาระน่า" แบบ "ไม่ใช่เรื่องจริง"
ฉันว่าตอนนั้นไม่ใช่เวลาที่เหมาะ ที่จะบอกวิดฮี
ว่าชีนาเป็นลูกสาวฉัน และ…
ฉันคิดว่าเรื่องที่เกิดขึ้นในตอนนั้น ฉันไม่ได้…
อันที่จริงแล้ว ไม่นะ ไม่ๆ ไม่
ไม่ใช่แบบนั้น วิดฮีไม่เคยถามฉัน ขอโทษที
ฉันไม่รู้ด้วยซ้ำว่าพวกเขาเจอกัน
ฉันมารู้ทีหลังว่าวิดฮีและปีเตอร์ เคยเจอชีนาหลังจากที่ฉันโดนจับแล้ว
ฉันไม่รู้ว่าพวกเขาเคยเจอกัน โกหกทั้งเพเลย ไม่จริง
หลังจากนั้น ชีนาและราหุลกลายเป็นทีมเดียวกัน
เหมือนพวกเขาพร้อม ที่จะเล่นงานแม่ของฉัน
จากนั้นแบบว่า การต่อสู้ก็เริ่มปะทุขึ้นมา
พวกเขาทะเลาะกันบ่อยมาก แล้วชีนาก็…
ฉันว่าชีนาเริ่มโมโหสุดๆ
แม่ฉันกับชีนาเลิกติดต่อกัน
ราหุลกับพ่อฉันเลิกติดต่อกัน
และใช่เลย แม่ฉันเป็นคนพูดว่า
"ฟังนะ ถ้าลูกชายคุณประพฤติตัวแบบนี้
คุณห้ามติดต่อกับเขา"
เราเครียดกันมาก ฉันทำงานในไอเอ็นเอ็กซ์
บางครั้งฉันได้งีบ
คืนละสามชั่วโมงหรือประมาณนั้น
ทำงานทุกวันอาทิตย์ ทีมของฉันก็ทำงานกันแบบนั้น
เธอไม่ได้รู้สึกว่า ตัวเองคุมไอเอ็นเอ็กซ์อยู่ในมือได้
เธอรู้สึกไม่มั่นใจอย่างแรง กับตำแหน่งที่ทำอยู่
เธอสงสัยว่า มีการสมคบคิดกันต่อต้านเธอ
และมีคนที่ออกมาใส่ร้ายเธอ
คนที่ไม่ยอมรับอำนาจ ของตำแหน่งผู้นำของเธอ
บริษัทมีการประชุมทบทวนผลงาน ซึ่งอินดรานีจะต้องมาเดลี
เธอมักจะมาโวยวายในที่ประชุม
เธอโทรหาคนอื่นตอนกลางดึก และเริ่มร้องไห้
ได้โปรดอย่าลังเลที่จะบอกเรา
ถึงความคิดเห็นที่แท้จริง แทนที่จะเขียนบัตรสนเท่ห์น่ารังเกียจ
คุณบอกให้เรารู้ได้
เราจะทำให้เป็นเรื่องที่ถูกต้อง คุณเขียนบอกเรื่องดีๆ ให้เราฟังได้
ช่องข่าวของไอเอ็นเอ็กซ์ออกอากาศ
มันไม่โดนใจผู้ชมอย่างที่คาดหวังไว้
(ซาฮิล โจชิ นักข่าว)
ช่องของเราไม่ได้กลายเป็นผู้สร้าง การเปลี่ยนแปลงในวงการสื่อ
จากนั้นทุกอย่างก็เริ่มล่มสลาย
เริ่มมีข่าวรั่วออกไป
ว่ามีการไล่ออกพนักงานออกยังไงบ้าง มีการทะเลาะรุนแรงแค่ไหน
ทันใดนั้น ทุกคนรู้ว่าช่องนี้จะต้องเจ๊งแน่
(ข่าวลือว่าไอเอ็นเอ็กซ์ มีปัญหาการเงิน)
ฉันเป็นแค่ผู้หญิงคนหนึ่ง ฉันไม่ใช่คนในวงการสื่อ
ฉันยังเด็ก ฉันด้อยประสบการณ์
เห็นได้ชัดว่าเรื่องทั้งหมดเกิดขึ้น เพราะตั้งอินดรานีเป็นซีอีโอ
ไอเอ็นเอ็กซ์ระดมเงินลงทุน
จำนวนมหาศาล หลายร้อยล้านดอลลาร์
เงินทั้งหมดนี้มลายหายไปในสองปี
พวกเขาเอาเงินไปใช้อะไรหมด ผมนึกไม่ออกเลยจริงๆ
นี่กลายเป็นเรื่อง ที่โดนตรวจสอบอย่างใกล้ชิด
ไม่ใช่จากแค่คู่แข่งและสาธารณะ แต่จากนักลงทุนด้วย
และรวมทั้งจากรัฐบาล
(ปีเตอร์ อินดรานี ดูดเงิน 90 ล้านปอนด์จากไอเอ็นเอ็กซ์)
กรมสรรพากรของอินเดีย ทำการสืบสวนแล้ว
และพวกเขาสงสัย ว่ามีการยักย้ายถ่ายเทเงิน
พวกเขาขายบริษัท และย้ายไปอยู่ที่อังกฤษ
การที่พวกเขา ไม่ได้กลับมาอินเดียนานหลายปี
กลายเป็นเรื่องที่ ชาวบ้านนำไปซุบซิบนินทา…
(ดิลิป เชเรียน ที่ปรึกษาด้านการสื่อสาร)
พวกเขาหายหน้าหายตาไปเลย
เมื่อดูจากสถานการณ์ที่เกิดขึ้น มีเงินจำนวนมหาศาลเข้ามาเกี่ยวข้อง
ฉันว่าเงินเป็นแรงจูงใจสำคัญ ในการทำเรื่องบ้าบอได้หลายอย่าง
(ชีนา โบราถูกฆ่า เพราะเงินในบัญชีของเธอเหรอ)
(แรงจูงใจที่น่าสงสัย เบื้องหลังการฆ่าชีนา)
(เงินก้อนโต)
(แบล็คเมล์แม่ของเธอ)
มีบางคนเริ่มตั้งคำถามว่า "ชีนารู้เรื่องคดีไอเอ็นเอ็กซ์ไหม"
"เธอมีรายละเอียด ของคดีไอเอ็นเอ็กซ์ไหม"
"เหตุผลที่อยู่เบื้องหลัง การหายตัวไปของชีนาคืออะไร"
ข้อมูลที่ออกมาจากการตั้งข้อหา ของซีบีไอคือสิ่งที่รู้กันอยู่แล้ว
ไม่เคยมีมุมทางด้านการเงินเลย
สื่อยึดตามสิ่งที่ตำรวจมุมไบพูดถึง
จากนั้นทฤษฎีสมคบคิดก็เริ่มเข้ามา
ตลอดช่วงหลายปีในอังกฤษ
แม่ฉันเครียดสุดขีด จากสิ่งที่เกิดขึ้น
แม่อารมณ์แปรปรวนและวิตกกังวลมาก
ฉันกับพ่อเริ่มสนิทกันมาก
ซึ่งฉันเริ่มมองว่าแม่ เป็นคนเข้มงวดมาก…
คนที่อยากควบคุมว่าฉันกินอะไร ควบคุมว่าฉันมีบาร์บี้กี่ตัว
แต่พ่อฉันจะแบบว่า "ตามใจลูกไปเถอะน่า"
แม่อาจจะเข้มงวดได้มากกว่านี้อีกเยอะ
และทำรุนแรงเกินกว่า ความจำเป็นไปนิดหน่อย
เหมือนกับการตบหน้าไม่ใช่เรื่องใหญ่
อย่างเช่น ฉันจะโดนตบถ้าเถียงแม่
นั่นทำให้ฉันจิตใจชอกช้ำและกลัว
(วันที่: 14 พ. ย. ปี 2011 จาก: ราหุล มูเกอร์เจีย)
(สวัสดีครอบครัว และสุขสันต์วันดิวาลี/วันปีใหม่)
(ชีนากับผมหมั้นหมายกันแล้ว เย้)
(ยังไม่ได้กำหนดวันแต่เราจะบอกให้รู้ ว่าที่ไหนและเมื่อไหร่ให้มาร่วมสนุก)
ในระหว่างนั้น ราหุลส่งอีเมล เกี่ยวกับการหมั้นมาให้เรา
จนทำให้แม่ฉันไม่พอใจมาก
ทุกอย่างตึงเครียดมาก
ฉันว่ามันตึงเครียดมากขึ้นเรื่อยๆ
อินดรานีมามุมไบ พร้อมกับตัวตนที่ใหม่หมดจด
ไม่มีใครในแวดวงใกล้ชิดเธอ รู้เรื่องเกี่ยวกับอดีตของเธอเลย
เธอมองว่า การที่ชีนาเปิดเผยเรื่องราวในอดีต
จะทำลายภาพลักษณ์ในวงสังคมของเธอ
ผมเชื่อว่าเรื่องที่ ชีนาและราหุลจะแต่งงานกัน
ทำให้อินดรานีหวาดกลัว
คนในกูวาฮาติรู้กันหมดว่า เราเป็นลูกของเธอ
เรื่องโกหกในอดีต จะถูกเปิดโปงที่งานแต่ง
(กูวาฮาติ)
อินดรานีโทรหาตากับยาย
เธอบอกยายของเราว่าเธอต้องการ เกลี้ยกล่อมให้ชีนาเปลี่ยนใจ
ถ้าชีนาแต่งงานกับราหุล
ชีนาจะชวดทรัพย์สินของตระกูลกูวาฮาติ
และพวกเขาจะเปลี่ยนพินัยกรรม
อินดรานีใช้เงิน ในการควบคุมเราทั้งครอบครัว
เธอใช้เงินเป็นอาวุธ
"ถ้าเธอไม่เชื่อฟังคำสั่งฉัน
งั้นฉันจะหยุดช่วยเรื่องเงิน"
ชีนาเป็นแค่คนเดียวในครอบครัว
ที่อินดรานีควบคุมด้วยเงินไม่ได้
เธอมีความสุข เธอพูดว่า "ฉันมีความสุขกับราหุล
และฉันอยากใช้ชีวิตกับเขา"
สิ่งที่ผมเคยเจอมา…
ทำให้ผมหวาดกลัวผลพวงที่จะตามมา
ผมเตือนชีนา
"ระวังตัวด้วยนะ"
(พฤษภาคม ปี 2012)
สิ่งที่ชีนาบอกกับผม
เรื่องที่เธอไปเรียนต่อ
เธอเข้าออกซฟอร์ดบรูกส์ได้ แต่ที่นั่นยังไม่เปิดเรียนจนถึงมกรา
เท่าที่ผมรู้ ชีวิตในที่ทำงานของเธอกำลังรุ่ง
เธอกำลังจะได้เลื่อนตำแหน่ง เธอผ่านการประเมินระดับ "ยอดเยี่ยม"
ไม่มีเหตุผล ที่จู่ๆ เธอจะทิ้งงานและหายตัวไป
โดยที่ไม่บอกใครเลย
ช่วงสามปี ชีนากับฉัน ไม่ได้ติดต่อกัน ฉันว่า "ฟังนะ
พวกเธอใช้ชีวิตของตัวเองต่อไปเถอะ"
"ฉันอยู่อังกฤษ พวกเธออยู่อินเดีย"
ราหุลยังไม่ได้ทำงานอยู่ดี
"และถ้าพอใจแบบนั้นก็ตามใจ แค่…
เราอย่ายุ่งเกี่ยวกันเลย"
มีอยู่วันหนึ่งในปี 2012 ตอนที่ชีนาติดต่อมาหาฉัน
ฉันยังเก็บอีเมลเอาไว้ด้วย
ชีนาติดต่อฉันมาว่า "หนูต้องคุยกับแม่ หนูต้องเจอแม่"
(วัน: ศุกร์ที่เก้า มี. ค. ปี 2012 จาก: ชีนา โบรา)
(ถึง: อินดรานี มูเกอร์เจีย)
(หนูเป็นลูกสาวแม่ มีส่วนหนึ่งของแม่ในตัวหนู)
(ชีวิตสั้นเกินกว่า ที่จะเก็บงำความแค้นเอาไว้)
(โกหกและร้อนใจกับเรื่องพวกนั้น)
(หนูแค่อยากลืมเรื่องพวกนี้ซะ และล้างบาปของหนู)
หลังจากที่ไม่ได้คุยกันมาสามปี เธอเป็นคนเริ่มส่งอีเมลมา
ครับ ผมรู้ๆ
- ทำไมล่ะ - ทำไมล่ะ
ทำไมเธอถึงเริ่มส่งอีเมลมา เธอจะได้ไปตายเหรอ
ไม่ๆ ผมจะบอกให้ว่าทำไม เพราะว่า…
เพราะผมกับพ่อไม่ได้ติดต่อกันแล้ว
และเธอรู้สึกไม่สบายใจกับเรื่องนั้น
เธอคิดว่าถ้าปรับความเข้าใจ กับอินดรานีได้บ้าง
ทุกอย่างอาจจะเปลี่ยนไป
(7 เมษายน ปี 2012 17 วันก่อนที่ชีนาจะหายตัวไป)
ฉันไปพบกับชีนา
วันที่ 7 เมษายน ปี 2012
วันที่ 7 จำวันให้ถูกต้องด้วยค่ะ
วันที่ 7 เมษายน ปี 2012
ชีนากับฉันเจอกันที่กาลินาไฮแอท
ผมบอกกับเธอว่า "ฟังนะ ถ้าคุณไปพบอินดรานี
คุณไปกินข้าวเย็นกับอินดรานี เยี่ยมไปเลย"
"คุณส่งอีเมลเพื่อขอคืนดี"
"คุณไปพบเธอ คุณอยากเรียนป. โทด้านธุรกิจ
หรืออย่างที่เรารู้ ถ้าเธอช่วยเรื่องค่าเทอมได้
แต่เธออาจวางเงื่อนไข…"
"ผมไม่ได้บอกว่า เรื่องที่เกิดขึ้นเป็นแบบนี้
ถ้าเธอห้ามไม่ให้เราอยู่ด้วยกัน
ผมก็พอเข้าใจ คุณไปเรียนต่อได้เลย
คุณทำสิ่งที่จำเป็นต้องทำ และผมคงต้องยอมรับสภาพ"
"และในอนาคต ผมก็จะไปตามทางของผมเหมือนกัน"
"และเราเจอกันได้อีกในอนาคต"
นั่นเป็นมื้อค่ำที่ยาวนาน เราคุยกันหลายเรื่องและ…
มีมากมายหลายเรื่อง เราย้อนอดีตในช่วงสามปีที่ผ่านมา
ชีนาอยากเรียนต่อ
และเธอแค่อยากเลิกกับราหุล
เป็นแบบนั้นแหละ ชัดเจนแจ่มแจ้ง
เหตุผลเดียวที่ฉันบอกได้… ฉันเข้าใจแบบนั้น…
(เสียงของอินดรานี)
เหตุผลเดียวที่เธอติดต่อฉัน เป็นเพราะเธออยากได้เงิน
- นั่นคือเหตุผลเดียวที่เธอติดต่อฉัน - โอเค
ไม่มีเหตุผลอื่นที่เธออยากติดต่อฉัน
ชีนาเคยขอเงินคุณหรือเปล่า
ชีนาไม่เคยขอเงินก้อนโตจากฉัน
แม้แต่ครั้งเดียว
ฉันต้องยอมรับว่า เธอไม่ขอแม้แต่เรื่องทุนการศึกษา
เธอบอกว่าอยากจะไปกู้ธนาคาร
นี่เป็นเรื่องศักดิ์ศรีของเธอ
เธอไม่เคยเรียกร้องเรื่องเงิน จนกระทั่งเธอต้องการจริงๆ
และหลังจากที่เธอทำงานแล้ว เธอไม่เคยรับเงิน
ไม่เคยร้องขอ หรือรับอะไรจากฉันอีกเลย
(24 เมษายน ปี 2012 คืนที่ชีนาหายตัวไป)
วันที่ 24 เมษายน ปี 2012 ฉันอยู่ในบอมเบย์
ยิ่งไปกว่านั้น
ตอนนี้ฉันยังพูดถึงเรื่องนั้นไม่ได้
เพราะอยู่ในระหว่างการพิจารณาคดี
คุณเจอชีนาวันที่ 24 หรือเปล่า
ฉันให้ความเห็นไม่ได้จนกว่า…
แต่คุณยอมรับในชั้นศาลแล้วนี่นา
ไม่ เปล่าสักหน่อย
ราหุลมาส่งชีนา ไม่ได้พิสูจน์ว่าฉันเจอชีนาจริงๆ
เรื่องนี้ยังไม่ได้รับการพิสูจน์
ว่าฉันเจอชีนาในวันไหนกันแน่
ไม่ว่าจะเป็นวันที่ 24 หรือวันถัดมา
หรือวันใดก็ตามของปี 2012
ราหุล
ฉันจะลำดับเหตุการณ์ให้ฟังนะ
ชีนามาที่อมาร์สันส์ตอนหกโมงครึ่ง
ครับ
โอเค เธอซื้อส่าหรีที่นั่น
ฉันกลับบ้านตอนสามทุ่มสี่สิบห้า
เรื่องราวทั้งหมดนี้แปลกมาก
ฉันไม่ใช่แม่ที่สมบูรณ์แบบ แต่นั่นไม่ได้ทำให้ฉันเป็นฆาตกร
ทำไมฉันต้องก่อเหตุฆาตกรรมด้วย
ไร้สาระชัดๆ
ฉันมั่นใจอยู่เรื่องหนึ่ง
ชีนายังมีชีวิตอยู่แน่นอน
และฉันรู้ว่า…
เธอยังอยู่ที่ไหนสักแห่งแน่
คำบรรยายโดย มีคม วรรณรัตน์